OpenLLM-France/wikimedia huggingface dataset:
# Victor Cherbuliez

Victor Cherbuliez (Ginebra, 1829 — Combs-la-Ville, Illa de França, 1899) va ser un novel·lista, crític i periodista suís en llengua francesa.
Va escriure una gran quantitat de novel·les mesclant l'arqueologia i la intriga, amb una forta component psicològica, així com diversos assajos. Va ocupar un seient a l'Acadèmia Francesa

## Obres
### Novel·les

* À propos d'un cheval (1980)
* Kostia (1863)
* Le roman d'une honnête femme (1864)
* L'aventure de Ladislas Bolski (1869)

### Assaig

* Profils étrangers (1889)
* Espagne politique (1874)

## Referències

* ↑ «Victor Cherbuliez». Gran Enciclopèdia Catalana. Barcelona: Grup Enciclopèdia Catalana.
# Un pis a l'Eixample

Un pis al Ensanche (Un pis a l'Eixample, en català normatiu) és una comèdia en 1 acte i en prosa, original de Josep Feliu i Codina, estrenada al teatre Romea, la nit del 21 d'octubre de 1886. La primera edició es va fer el 1887 i tenia 33 pàgines.

## Repartiment de l'estrena

* Donya Guadalupe: Carme Parreño
* Senyor Feliu: Lleó Fontova
* Carreres: Joan Isern
* Senyor Font: Ramon Valls
* Josep: Fèlix Baró

## Referències

* 1 2 Molins, Antonio Elías de. Diccionario biográfico y bibliográfico de escritores y artistas catalanes del siglo XIX (apuntes y datos) (en castellà). Administración, 1889, p. 577. ISBN 978-5-87321-997-1.
* ↑ Dulcet, Antonio Palau y. Manual del librero hispano-americano: bibliografia general espanola e hispano-americana desde la invencion de la imprenta hasta nuestros tiempos, con el valor comerical de los impresos (en castellà). A. Palau, 1951, p. 279.
* 1 2 3 4 5 6 Codina, Josep Feliu i. Un Pis al ensanche: comedia en un acte y en prosa. Llibr. d'Eudalt Puig, 1887.

## Enllaços externs

* Codina, Josep Feliu i. Un Pis al ensanche: comedia en un acte y en prosa. Llibr. d'Eudalt Puig, 1887.
# Els jocs de la fam: L'ocell de la revolta - Part 1

Els jocs de la fam: L'ocell de la revolta - Part 1 (títol original en anglès, The Hunger Games: Mockingjay – Part 1) és una pel·lícula estatunidenca de ciència-ficció distòpica dirigida per Francis Lawrence. És la primera de les dues pel·lícules basades en la novel·la L'ocell de la revolta de Suzanne Collins, l'últim llibre de la trilogia d'Els jocs de la fam. És el tercer film de la saga, estrenat el 21 de novembre del 2014 als Estats Units.
Mockingjay – Part 1 va ser un èxit de taquilla, amb una recaptació de 55 milions de dòlars el dia de l'estrena. Va ser la millor estrena del 2014 el primer cap de setmana, amb uns ingressos mundials de 273,8 milions de dòlars. La recaptació final va superar els 755 milions, cosa que la va convertir en la cinquena pel·lícula més taquillera del 2014, i en la segona de la sèrie d'Els jocs de la fam. En general va rebre crítiques positives pel que fa a la interpretació, la banda sonora i el subtext polític, però no es va valorar tan bé la manca d'acció i la decisió de partir la novel·la en dos films. Fou nominada a la millor pel·lícula de ciència-ficció als 41ens Premis Saturn i Jennifer Lawrence fou nominada a la millor actriu en una pel·lícula d'acció als 20ens Premis de la Crítica Cinematogràfica i també als Premis Saturn.

## Argument

Després que els salvin de l'arena destruïda dels 75ens Jocs de la fam, els tributs Katniss Everdeen, Beetee i Finnick Odair són conduïts fins al Districte 13, que és subterrani i aïllat de Panem, i que prepara una rebel·lió. Sota el lideratge de la presidenta Coin, la Katniss es converteix en el símbol de la rebel·lió contra el Capitoli i lluita per salvar en Peeta, segrestat pel president Snow.

## Repartiment

* Jennifer Lawrence com a Katniss Everdeen
* Josh Hutcherson com a Peeta Mellark
* Liam Hemsworth com a Gale Hawthorne
* Woody Harrelson com a Haymitch Abernathy
* Elizabeth Banks com a Effie Trinket
* Julianne Moore com a Presidenta Alma Coin
* Philip Seymour Hoffman com a Plutarch Heavensbee
* Jeffrey Wright com a Beetee
* Stanley Tucci com a Caesar Flickerman
* Donald Sutherland com a President Snow
* Willow Shields com a Primrose Everdeen
* Sam Claflin com a Finnick Odair
* Jena Malone com a Johanna Mason
* Stef Dawson com a Annie Cresta
* Mahershala Ali com a Boggs
* Natalie Dormer com a Cressida
* Wes Chatham com a Castor
* Elden Henson com a Pollux
* Patina Miller com a Commander Paylor
* Evan Ross com a Messalla
* Robert Knepper com a Antonius
* Sarita Choudhury com a Eggeria

## Notes

* ↑ Viquipèdia:Traducció de noms#Cultura > Obres de teatre i pel·lícules: «Les pel·lícules basades en un llibre que ha estat traduït al català, però la pel·lícula encara no, es pot utilitzar el títol del llibre».

## Referències

* ↑ «'Mockingjay' to be split into two movies, release dates announced». EW.com. 10 July 2012.
* ↑ Anthony D'Alessandro. «'Mockingjay Part 2' Swoops Down To $104.3M, Lowest In 'Hunger Games' Series, But Still Solid Biz – Late Night B.O.». Deadline Hollywood, 21-11-2015.
* ↑ «2014 Worldwide Grosses». [Consulta: 1r desembre 2014].
# El·la Pamfílova

El·la Aleksàndrovna Pamfílova (rus: Элла Александровна Памфилова; Olmaliq, 12 de setembre de 1953) és una política russa, exdiputada de la Duma Estatal, candidata a la presidència l'any 2000 i expresidenta (2004-2010) del Consell Presidencial per a la Societat Civil i els Drets Humans. El 18 de març de 2014 es va convertir en la comissària de Drets Humans de Rússia, succeint a Vladímir Lukín. El 28 de març de 2016 va esdevenir presidenta de la Comissió Electoral Central.

## Biografia

Pamfílova va començar la seva carrera a les obres centrals de reparació i enginyeria de Moscou com a enginyera. També va ser la primera dona a dirigir l'empresa d'aliments per a mascotes del país Belka, que va supervisar entre 1984 i 1986. Va passar a ser diputada popular de l'URSS i membre del Soviet Suprem de la Unió Soviètica.
Durant el període de 1991 a 1994, va dirigir el Ministeri d'Atenció Social sota el president Borís Ieltsin. Entre 1994 i 1999, Pamfílova va ser escollida tres vegades com a membre de la Duma Estatal.
L'any 2000 va ser la primera dona a presentar-se com a candidata a una campanya electoral presidencial russa.
Des del 2004 és cap de la Comissió de Drets Humans de Vladímir Putin.
A la sessió de la Duma Estatal del 7 d'octubre de 2009, un diputat de Rússia Unida, Robert Xleguel, va proposar que el president destituís Pamfílova de la Comissió de Drets Humans per defensar els drets d'Aleksandr Podrabínek. L'organisme, liderat per Pamfílova, havia qualificat les protestes d'"una campanya de persecució... organitzada per aventurers irresponsables de Naxi" i va dir que els activistes mostraven evidències d'extremisme.

### Sancions

Pamfílova va ser sancionada pel govern del Regne Unit el 2022 amb relació a la guerra russoucraïnesa.
El desembre de 2022 els EUA també van imposar-li sancions.
El gener de 2023 va ser sancionada pel Japó a causa de la invasió russa d'Ucraïna de 2022.

## Referències

* ↑ «Pamfilova Won't Apologize to Nashi». The St. Petersburg Times, October 9, 2009.
* ↑ «Kremlin Advisers Warn Nashi Youth». Moscow Times, October 6, 2009.
* ↑ «CONSOLIDATED LIST OF FINANCIAL SANCTIONS TARGETS IN THE UK». [Consulta: 16 abril 2023].
* ↑ «U.S. imposes sanctions on Russian governors, First Deputy PM Belousov». [Consulta: 7 febrer 2023].
* ↑ «Japan imposes personal sanctions on 36 Russian individuals». [Consulta: 7 febrer 2023].
# El·lagitanina

Els el·lagitanins, en anglès: ellagitannins, són una classe de tanins hidrolitzables, un tipus de polifenols formats principalment per unions oxidatives de grups gal·loil en 1,2,3,4,6-pentagal·loil glucosa. Les el·laitanines difereixen dels gal·lotanins, en la forma com s'enllacen els grups gal·lioil.
Les el·lagitanines generalment formen macrocicles i, en canvi, els gal·lotanins no ho fan.

## Exemples

* Castalagina
* Castalina
* Casuarictina
* Grandinina
* Punicalagina
* Punicalina
* Roburina A
* Tel·limagrandina II
* Terflavina B
* Vescalagina

## Biosíntesi

No és gaire coneguda però se sap que la biosíntesi comença quan la molècula de glucosa forma un complex amb l'àcid gàl·lic.

## Presentació a la natura

Se sap que els el·lagitanins es troben en plantes angiospermes dicotiledònies i especialment en espècies de l'ordre taxonòmic Myrtales.
Per exemple es troben en els gerds i en el magraner.

## Recerca mèdica

S'ha investigat l'efecte dels el·lagitanins com antioxidants, anticàncer, antivirus, antimicrobians i antiparàsit i també per a regular el nivell de la glucosa en la sang.

## Referències

* ↑ Sepulveda, Leonardo; Alberto Ascacio, Raul Rodriguez-Herrera, Antonio Aguilera-Carbo, and Cristobal N. Aguilar «Ellagic acid: Biological properties and biotechnological development for production processes». African Journal of Biotechnology, 10, 22, 30-05-2011, pàg. 4518–4523 [Consulta: 12 novembre 2011].
* ↑ MALDI-TOF Mass Spectrometric Analysis of Hydrolysable Tannins
* 1 2 3 Ascacio-Valdés JA et al. (2011) Review: Ellagitannins: Biosynthesis, biodegradation and biological properties Journal of Medicinal Plants Research Vol. 5(19):4696-4703
* ↑ Structural Features and Biological Properties of Ellagitannins in Some Plant Families of the Order Myrtales. Takashi Yoshida *, Yoshiaki Amakura and Morio Yoshimura, Int. J. Mol. Sci., 2010, 11, pages 79-106, doi:10.3390/ijms11010079

## Bibliografia

* Quideau, Stéphane (editor). Chemistry and Biology of Ellagitannins: An Underestimated Class of Bioactive Plant Polyphenols, 2009, World Scientific Publishing. Table of Contents. Preface. Chapter 1 Arxivat 2012-04-17 a Wayback Machine..

## Enllaços externs

* Tannin Chemistry (Tannin Handbook, Copyright 1998, 2002, 2011, Ann E. Hagerman)
# Vittore Carpaccio

Vittore (o Vittori) Carpaccio (Venècia, 1460 - 1525/1526), va ser un pintor italià del Renaixement. Ocupa un lloc destacat en la pintura veneciana de la transició del segle xv al xvi, encara que es va mantenir al marge dels corrents pictòrics principals i va desenvolupar un estil molt personal.

## Biografia

Es coneixen poques dades sobre la seva vida. Es creu que va néixer a Venècia cap a 1460, fill de Piero Scarpazza, mercader de pells. La majoria de les seves obres daten d'entre 1490 i 1519. Se li esmenta per primera vegada al testament del seu oncle Fra Ilario i el Dr. Ludwig remunta el seu naixement a 1455, basant-se que ningú podia heretar abans dels 15 anys, però aquesta conjectura passa per alt la possibilitat que el llegat li fos fet per a quan arribés a l'edat legal. Va canviar el cognom patern pel de Carpaccio d'acord amb l'ambient humanístic venecià, dominat per Ermolao Barbaro i Bernardo Bembo. Va rebre importants influències, directes o indirectes, de Gentile Bellini i d'Antonello da Messina. Alguns crítics han especulat sobre un possible viatge a Orient, donada la seva predilecció per temes orientals, però no hi ha res segur referent a això.

## Curiositats

El pintor ha donat nom al plat de carn crua Carpaccio a talls molt prims, amb oli o formatge. L'origen d'aquesta denominació cal trobar-lo en un cuiner venecià Giuseppe Cipriani, que l'any 1963 va preparar un plat de carn crua i li va posar el nom de Carpaccio perquè li semblava que el color de la carn crua recordava els colors intensos dels quadres del pintor de qui en aquelles dates es feia una mostra a Venècia.

## Vegeu també

* Guariment de l'obsés.

## Referències

* ↑ Diccionario de Arte I. Barcelona: Spes Editorial SL (RBA), 2003, p.94. ISBN 84-8332-390-7 [Consulta: 26 novembre 2014].
# Vittoria Assicurazioni

Vittoria Assicurazioni és una empresa italiana, té com a activitat el sector d'assegurances. Cotitza al FTSE Italia Mid Cap gestionat per la Borsa d'Itàlia. Va ser fundada a Cremona el 1921 com Italian Excess Insurance Company. El 1936 es va convertir en La Vittoria Assicurazioni i es va traslladar a Milà. El 1968 va prendre el seu nom actual (Vittoria Assicurazioni S.p.A.). El 1988 va començar a cotitzar al mercat de valors. De 1932 a 1986, va formar part del Toro Assicurazioni.

## Vegeu també

* FTSE Italia Mid Cap

## Enllaços externs

* Vittoria Assicurazioni - Lloc web oficial
# Parvulari

Un parvulari és una institució d'educació infantil preescolar, abans de l'escola primària. A Espanya legalment cobreix el segon cicle d'educació infantil entre els tres i sis anys, però sovint es fa servir en un sentit més ampli com a sinònim de preescolar.
La paraula prové del llatí parvulus, diminitiu de parvus, ‘petit’.
El parvulari té com a objectius de socialitzar els nens, acostumar-les a horaris i normes, desenvolupar els sentits i la psicomotricitat, preparar-les per a aprenentatges de l'educació formal, com la lectura, que de vegades ja comença en els darrers cursos del parvulari. Els requisits per a impartir el parvulari, tant pel que fa a l'espai com al personal que hi treballa, estan regulats per la llei educativa. A la Catalunya del Nord forma part de l'ensenyament obligatori, que hi comença als tres anys. A Andorra, a l'Alguer i a l'Estat espanyol l'educació materna no en forma part.

## Referències

* ↑ «parvulari». Gran Enciclopèdia Catalana. Barcelona: Grup Enciclopèdia Catalana.
* ↑ Bruguera i Talleda, Jordi; Fluvià i Figueras, Assumpta. «parvulari». A: Diccionari etimològic. 4a edició 2004, 1996, p. 686. ISBN 9788441225169.
* ↑ «Coneix quins són els nivells educatius a Catalunya». educaweb.cat. [Consulta: 28 abril 2024].
* ↑ «L'école maternelle» (en francès). Ministère de l'Éducation nationale e de la jeunesse. [Consulta: 28 abril 2024].
* ↑ «Educació maternal». Govern d'Andorra. [Consulta: 28 abril 2024].
* ↑ «L'obbligo di istruzione» (en italià). Informa Giovani Roma Capitale. Ajuntament de Roma. [Consulta: 28 abril 2024].
* ↑ «Educació primària i secundària obligatòria». Barcelona International Welcome. Ajuntament de Barcelona. [Consulta: 28 abril 2024].
Viccionari
# Serra del Penjat (Llardecans)

* Aquest article tracta sobre la Serra del Penjat de Llardecans. Vegeu-ne altres significats a «Serra del Penjat (Fulleda)».
La Serra del Penjat és una serra situada al municipi de Llardecans a la comarca del Segrià, amb una elevació màxima de 455,7 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Drets del col·lectiu LGBT a Djibouti

Aquest és un article sobre els drets LGBT a Djibouti. Les persones lesbianes, gais, bisexuals i transsexuals a Djibouti han d'afrontar reptes legals que no experimenten els residents no LGBT.

## Lleis

L'activitat sexual entre persones del mateix sexe és legal a Djibouti.

## Condicions de vida

No existeix una llei que prohibeixi la discriminació a l'hora de contractar a les persones en base orientació sexual, identitat de gènere o VIH, entre altres motius.
El Departament d'Estat dels Estats Units en el seu informe de 2016 sobre els Drets Humans afirmava: "La Llei no criminalitza directament les conductes sexuals entre persones del mateix sexe, però autoritza la persecució de la promoció d'aquestes conductes en lleis que prohibeixen els atacs a la bona moral. No existeixen lleis antidiscriminació per protegir a les persones LGBTI. No es van informar incidents de violència social o discriminació basades en la identitat de gènere o a l'orientació sexual, encara que això probablement es degui al fet que les víctimes són poc inclinades a informar de tals abusos. Les normes socials no permeten que l'homosexualitat es tracti en debats públics i les persones LGBTI no parlen obertament de la seva orientació sexual o identitat de gènere. No hi havia organitzacions LGBTI conegudes. El VIH i la sida és un estigma social".

## Taula resum

| Activitat sexual legal amb el mateix sexe | (Sempre legal) |
| Mateixa edat de consentiment | (Sempre legal) |
| Lleis antidiscriminació a la feina | |
| Lleis antidiscriminació en la prestació de béns i serveis | |
| Matrimoni del mateix sexe | |
| Lleis antidiscriminació en el discurs de l'odi i la violència | |
| Reconeixement de les parelles del mateix sexe | |
| Adopció de fillastres per parelles del mateix sexe | |
| Adopció conjunta per parelles del mateix sexe | |
| Prestació de servei militar per gais i lesbianes | |
| Dret legal a canviar de gènere | |
| Accés a la fecundació in vitro per lesbianes | |
| Subrogació comercial per a parelles d'homes homosexuals | |
| Permís per donar sang als MSMs | |

## Referències

* ↑ «State-sponsored Homophobia: A world survey of laws prohibiting same sex activity between consenting adults». Arxivat de l'original el 19 de juliol 2013. [Consulta: 8 març 2018].
* ↑ DJIBOUTI 2015 Human Rights Report
* ↑ (francès) Djibouti Arxivat 2012-11-17 a Wayback Machine.
# Thorneïta

La thorneïta és un mineral de la classe dels sulfats. Rep el nom en honor de Brent Thorne (n. 1951), farmacèutic nord-americà, col·leccionista i micromuntador sistemàtic de minerals de Bountiful, Utah (Estats Units), qui va recollir el material estudiat.

## Característiques

La thorneïta és un tel·lurat de fórmula química Pb₆(Te$^{6+}$₂O$_{10}$)(CO₃)Cl₂(H₂O). Va ser aprovada com a espècie vàlida per l'Associació Mineralògica Internacional l'any 2009, sent publicada per primera vegada un any més tard. Cristal·litza en el sistema monoclínic. La seva duresa a l'escala de Mohs és 2.
Les mostres que van servir per a determinar l'espècie, el que es coneix com a material tipus, es troben conservades a les col·leccions mineralògiques del Museu d'Història Natural del Comtat de Los Angeles, a Los Angeles (Califòrnia) amb els números de catàleg: 62257, 62258, 62259 i 62260.

## Formació i jaciments

Va ser descoberta al Bird Nest drift del mont Otto, a la localitat de Baker del comtat de San Bernardino (Califòrnia, Estats Units). A banda de la localitat tipus també ha estat descrita en altres mines properes, a la mateixa muntanya californiana.

## Referències

* ↑ «Thorneite» (en anglès). Mindat. [Consulta: 16 febrer 2022].
# Dust in the Wind

«Dust in The Wind» (Pols en el vent) és la setena cançó de l'àlbum discogràfic Point of Know Return llançat el 1977, interpretada i gravada per la banda nord-americana de rock progressiu Kansas.
Va arribar al 6è lloc de les llistes de popularitat del Billboard Hot 100 la setmana del 22 d'abril de 1978 i fou l'únic senzill de Kansas que va aconseguir arribar als 10 millors senzills del Billboard Hot 100. Va ser escrita per Kerry Livgren i va ser una de les primeres peces acústiques de la banda; la seva melodia suau i la seva lletra malenconiosa difereix ostensiblement d'altres èxits de la banda, com «Carry On Wayward Son» i «The Wall». L'interludi de la cançó conté una melodia distintiva amb un memorable solo de violí interpretat per Robby Steinhardt.
Scorpions també va publicar una versió en viu de la cançó en el seu àlbum Acoustica.

## Versions

* Sarah Brightman va realitzar una versió en el seu àlbum de 1999, Eden.
* Aquestes són algunes bandes que han realitzat versions de «Dust In The Wind»: The Moody Blues, Metalium, Eric Benét, Keren Ann, Chantal Richard, Daughter Darling, J.B.O., Interface, The Eagles, Scorpions, Cat Stevens, i Gabriel & Dresden.
* Altres versions són les dels grups Mägo de Oz, anomenada «Pensando en ti», i Los Mox!, anomenada «Polvo en el viento». Menaix a Truà va fer també una versió en català, titulada «Pols en el vent», la versió de Mägo de Oz també va ser gravada pel grup La Real Sonora.
* La cantant brasilera Paula Fernandes va gravar una versió per a la banda sonora de la telenovel·la Páginas de la vida de l'emissora Rede Globo. Al desembre de 2006 va incloure aquesta versió en el seu disc Dust in the Wind.
* La banda de metall simfònic Haggard va introduir aquesta melodia en la seva cançó «The Observer» de l'àlbum Eppur si muove

## Músics

* Steve Walsh: veu principal i cors
* Robby Steinhardt: violí, viola i cors
* Kerry Livgren: guitarra acústica
* Rich Williams: guitarra acústica
* Phil Ehart: bongos

## Referències

* Dust in the wind Arxivat 2011-01-28 a Wayback Machine. (en anglès)

## Enllaços externs

* Lloc web oficial de Scorpion
* Dust in the Wind a YouTube
* Cover de Sarah Brightman a YouTube
# Districte de Lenkoran

Lenkoran (àzeri: Lənkəran rayonu), és un districte de l'Azerbaidjan amb el centre administratiu a la ciutat de Lenkoran. Envolta, però no inclou, la ciutat de Lenkoran (la qual tècnicament és una unitat administrativa diferent).

## Territori i població

El districte té una superfície de 1539 km², i té una població de 197.900 habitants. Té una densitat de 128,58 habitants per km².
| Any | 2010 | 2013 | 2014 | 2015 | 2016 | 2017 |
| Població | 209,9 | 218,2 | 220,8 | 223,1 | 225,2 | 226,9 |
| | Total | Total | Homes | Homes | Dones | Dones |
| | persones | % | persones | % | persones | % |
| Població total | 205726 | 100,0 | 102195 | 100,0 | 103531 | 100,0 |
| població urbana | 82807 | 40,25 | 40347 | 39,48 | 42460 | 41,01 |
| població rural | 122919 | 59,75 | 61848 | 60,52 | 61071 | 58,99 |

## Economia

El districte es destaca per la producció d'hortalisses. També hi ha fàbriques processadores de peix. A més de productes com les verdures i cítrics i el vi, es practica la ramaderia, i també es crien cucs de seda.

## Transport

Per aquest districte passa la línia de ferrocarril que recorre Bakú fins Astara.

## Referències

* 1 2 «Lənkəran rayonu -Demoqrafik göstəricilər». Arxivat de l'original el 2019-02-12. [Consulta: 3 febrer 2020].
* ↑ Azerbaijan Developement Gateway Arxivat 2008-11-14 a Wayback Machine. Acerca del Rayon
* ↑ azerb.com Información en azerb.com
# Dírham marroquí

El dírham marroquí (àrab: درهم مغربي, dirham maḡribī, o, simplement, درهم, dirham; en plural دراهم, darāhim) és la moneda del Marroc. El codi ISO 4217 és MAD i l'abreviació és Dh (o د.م. en àrab). Se subdivideix en 100 cèntims (سنتيمات, santīmāt, en singular سنتيم, santīm, del francès centime). També és utilitzat al Sàhara Occidental, ocupat militarment pel Marroc.
El dírham es va introduir el 1960 en substitució del franc marroquí, tot i que aquesta darrera moneda va circular al Marroc fins al 1974, a raó de 100 francs per dírham o, cosa que és el mateix, 1 cèntim de dírham per franc.

## Monedes i bitllets

Emès pel Banc del Marroc (en àrab بنك المغرب, Bank al-Maḡrib), en circulen monedes d'1, 5, 10 i 20 cèntims i de ½, 1, 2, 5 i 10 dírhams, i bitllets de 20, 50, 100 i 200 dírhams.

## Taxes de canvi

* 1 EUR = 10,7817 MAD (28 d'abril del 2020)
* 1 USD = 9,95334 MAD (28 d'abril del 2020)

## Vegeu també

* Dírham

## Enllaços externs

* Banc del Marroc (àrab) (francès) (anglès)
# Tomáš Galásek

Tomáš Galásek (Frýdek-Místek, 15 de gener de 1973) és un exfutbolista txec de la dècada de 2000.
Fou 69 cops internacional amb la selecció de la República Txeca amb la qual participà en la Copa del Món de Futbol de 2006.
Pel que fa a clubs, defensà els colors de Banik Ostrava, Willem II Tilburg, AFC Ajax, 1. FC Nürnberg i Borussia Mönchengladbach.
Posteriorment ha estat entrenador a clubs modestos alemanys i com assistent a la selecció txeca.

## Palmarès
### AFC Ajax

* Eredivisie: 2001-02, 2003-04
* KNVB Cup: 2001-02, 2005-06
* Supercopa neerlandesa de futbol: 2002, 2005

### 1. FC Nürnberg

* DFB-Pokal: 2006-07

## Referències

* ↑ «Perfil a fotbal.cz». Arxivat de l'original el 2018-11-07. [Consulta: 6 novembre 2018].
* ↑ Tomas Galasek Fitxa a Fussballdaten
* ↑ «Unauffällig und konstant» (en alemany). Borussia.de, 06-06-2009. Arxivat de l'original el 9 de juny 2009. [Consulta: 31 agost 2009].
* ↑ «Abschied mit Tom und Melissa» (en alemany). RP-Online, 25-05-2009. [Consulta: 27 maig 2009].
* ↑ Tomáš Galásek a National-Football-Teams.com (anglès)
* ↑ «Galasek trainiert die SpVgg SV Weiden» (en alemany), 18-06-2015.
* ↑ «Michal Bilek resigns as Czech Republic coach». sportskeeda.com, 11-09-2013.
# Dobrovolni (Ólguinskaia)

* Aquest article tracta sobre la població d'Ólguinskaia. Vegeu-ne altres significats a «Dobrovolni».
Dobrovolni - Добровольный (rus) és un possiólok del krai de Krasnodar, a Rússia. Es troba al sud-oest de la desembocadura del riu Beissug a la mar d'Azov. És a 35 km al sud-est de Primorsko-Akhtarsk i a 100 km al nord de Krasnodar.
Pertany a l'stanitsa d'Ólguinskaia.

## Enllaços externs i referències

* Aquest article conté dades geogràfiques extretes de Google Earth i el mapa de Rússia de Yandex.ru, accessible des d'aquest enllaç.
* Mapa a maps.vlasenko.net (rus).
* El municipi al lloc web del raion Arxivat 2014-07-14 a Wayback Machine. (rus).